ΓΡΑΠΤΗ ΕΡΩΤΗΣΗ E-0402/01

υποβολή: Erik Meijer (GUE/NGL) προς την Επιτροπή

(15 Φεβρουαρίου 2001)

Θέμα: Η πρώθηση της πώλησης προϊόντων διατροφής μέσω της προσθήκης υγιεινών ουσιών

1. Είναι διατεθειμένη η Επιτροπή να επιτρέψει το να αντισταθμίζοντα οι επιζήμιες επιπτώσεις συστατικών όπως το λίπος και η ζάχαρη σε μπισκότα βουτύρου, καραμέλες και αλλαντικά μέσω της προσθήκης στερολών, ούτως ώστε να αποκτήσει κατ'αυτόν τον τρόπο ο παραγαωγός το δικαίωμα να διαθέτει τα προϊόντα του με την ένδειξη ότι η κατανάλωσή τους βελτιώνει την κατάσταση τηςγείας;

2. Πώς κρίνει η Επιτροπή αφενός τους αλληλοαποκλίνοντες κανόνες σχετικά με το δικαίωμα των κατασκευαστών να διεκδικούν τη συμβολή τους στην προαγωγή τηςγείας, αφετέρου δε την έλλειψη παρομοίων κανόνων στα κράτη μέλη της Ευρωπαϊκής Ένωσης, όπου οι ίδιες μεγάλες επιχειρήσεις διαθέτουν τα ίδια προϊόντα με τα ίδια χαρακτηριστικά;

3. Ποιες δυνατότητες έχουν τα κράτη μέλη να απαγορεύουν τη διάθεση παρομοίων προϊόντων διατροφής στην εσωτερική τους αγορά, ελλείψει ευρωπαϊκής πολιτικής η οποία ναπάγει την παραγωγή και την πώληση των προϊόντων αυτών σε αυστηρούς κανόνες;

4. Ποιες πρωτοβουλίες προτίθεται να αναλάβει η Επιτροπή προκειμένου να συμβάλει στην καλύτερη πληροφόρηση σχετικά με την επισήμανση, την πραγματική σύνθεση και τους κινδύνους που ενέχουν οι ουσίες που προσθέτουν στα τρόφιμα οι παραγωγοί ισχυριζόμενοι ότι προάγουν τηνγεία;

5. Κρίνει η Επιτροπή ότι θα ήταν δυνατόν να αφαιρεθεί από τους κατασκευαστές το διακαίωμα να προβάλλουν τον υγιεινόχαρακτήρα των προϊόντων τους, θεσπίζοντας επ'αυτού κανόνες οι οποίοι να βασίζονται στην επιστημονική έρευνα, την ορθή πληροφόρηση, τον έλεγχο και την επιβολή κυρώσεων;

6. Ποιες περαιτέρω προτάσεις θα μπορούσαν ναποβληθούν βραχυπρόθεσμα στο Ευρωπαϊκό Κοινοβούλιο;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-0401/01 και E-0402/01

(21 Μαΐου 2001)

Ένα προϊόν που περιέχει εστέρες φυτοστερόλης έχει εγκριθεί σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων(1). Σύμφωνα με την απόφαση της Επιτροπής, της 24ης Ιουλίου 2000, για τη χορήγηση άδειας κυκλοφορίας αλειμμάτων κίτρινου λίπους με προσθήκη εστέρων φυτοστερόλης ως νέου τροφίμου ή νέου συνθετικού τροφίμου βάσει του κανονισμού (ΕΚ) αριθ. 258/97 του Ευρωπαϊκού Κοινοβουλίου

και του Συμβουλίου(2), εγκρίθηκε ένα αίτημα σχετικά με τις επιπτώσεις των εστέρων φυτοστερόλης στα επίπεδα χοληστερίνης του αίματος. Επιπροσθέτως, προβλέπονταιποχρεωτικές επιπλέον απαιτήσεις όσον αφορά τη σήμανση αυτού του προϊόντος.

Κατά την αξιολόγηση του προϊόντος δεν διαπιστώθηκαν ιδιαίτεροι κίνδυνοι για την ανθρώπινηγεία. Ωστόσο, η τακτική του κατανάλωση μειώνει τα επίπεδα του β-καροτένιου στο αίμα, τα οποία όμως εξακολουθούν να παραμένουν εντός των φυσιολογικών ορίων. Κατά συνέπεια, για λόγους πρόληψης, προβλέπεται ηποχρέωση η σήμανση να φέρει την ένδειξη ότι το προϊόν προορίζεται για άτομα που επιθυμούν να μειώσουν τα επίπεδα της χοληστερίνης του αίματος" και ότι δεν συνιστάται στις εγκύους, στις θηλάζουσες μητέρες και στα παιδιά ηλικίας κάτω των πέντε ετών.

Όσον αφορά τον πληθυσμό γενικά, η επιστημονική επιτροπή τροφίμων αναφέρει στη γνώμη της ότι δεδομένης της συνολικής αξιολόγησης των πληροφοριών που παρασχέθηκαν, η επιτροπή συμπεραίνει ότι τα αλείμματα κίτρινου λίπους με προσθήκη εστέρων φυτοστερόλης στο ανώτατο ποσοστό που αντιστοιχεί στο 8 % ελεύθερης φυτοστερόλης είναι ασφαλή για κατανάλωση από τον άνθρωπο.

Η Επιτροπή γνωρίζει τους ποικίλους κανόνες για τα αιτήματα όσον αφορά τα τρόφιμα. Τα αιτήματα πρέπει να είναι αληθή και τεκμηριωμένα. Για τον λόγο αυτό, η Επιτροπή, στο Λευκό Βιβλίο της για την ασφάλεια των τροφίμων(3), ανακοίνωσε ότι σκοπεύει να εξετάσει το ενδεχόμενο εισαγωγής ειδικών διατάξεων στην κοινοτική νομοθεσία που θα διέπουν τους λειτουργικούς ισχυρισμούς και τους θρεπτικούς ισχυρισμούς για τα τρόφιμα. Σύντομα θα εκδοθεί ένα έγγραφο συζήτησης για το θέμα αυτό και με βάση τα σχόλια που θαποβληθούν η Επιτροπή σκοπεύει να ετοιμάσει νομοθετική πρόταση. Η Επιτροπή προβλέπει την έγκριση της πρότασης στα τέλη του 2001.

Σύμφωνα με την ισχύουσα κοινοτική νομοθεσία (άρθρο 2 της οδηγίας 2000/13/ΕΚ του Κοινοβουλίου και του Συμβουλίου, της 20ής Μαρτίου 2000, σχετικά με την επισήμανση, την παρουσίαση και τη διαφήμιση των τροφίμων(4)) απαγορεύεται η απόδοση σε τρόφιμο ιδιοτήτων πρόληψης, αγωγής και θεραπείας οποιασδήποτε ανθρώπινης ασθένειας ή η επίκληση αυτών των ιδιοτήτων.

Όσον αφορά την παρουσίαση λεπτομερών πληροφοριών στη σήμανση των τροφίμων, η οδηγία 2000/13/ΕΚ δεν προσδιορίζει τη γραμματοσειρά που πρέπει να χρησιμοποιείται για τη σήμανση των προϊόντων. Απαιτεί, όμως, όλα τα στοιχεία που περιέχει η σήμανση να είναι ευνόητα και να αναγράφονται σε εμφανές σημείο ώστε να διακρίνονται εύκολα, να είναι ευανάγνωστα και ανεξίτηλα" δεν πρέπει να κρύβονται, να καλύπτονται ή να διακόπτονται με κανένα τρόπο από άλλο κείμενο ή εικονογραφικό θέμα.

Όσον αφορά τους ελέγχους και τις κυρώσεις, τα κράτη μέλη, με βάση τους κοινοτικούς κανόνες, πραγματοποιούν ελέγχους. Οι κυρώσεις πάντως αποτελούν αποκλειστική αρμοδιότητα των κρατών μελών.

(1) ΕΕ L 43 της 14.2.1997.

(2) ΕΕ L 200 της 8.8.2000.

(3) COM(1999)719 τελικό.

(4) ΕΕ L 109 της 6.5.2000.